Cântăreața Xonia, pe numele ei real Loredana Sachelaru, vrea să dea în judecată Poliția Română, după ce legiștii au stabilit că nu s-a urcat drogată la volan, așa cum a arătat drugtestul folosit de agenți. Un de zile a așteptat acest rezultat, timp în care aproape a intrat în depresie. Xonia vrea acum să dea Poliția în judecată pentru că imaginea ei a fost afectată.
De asemenea, cântăreața ia în calcul să ceară instanțelor să le interzică polițiștilor de la Rutieră să mai folosească aceste drugteste din cauza numeroaselor erori.
Artista a fost oprită de agenți anul trecut, în timpul unui control de rutină. Testele făcute pe loc au arătat că aceasta a consumat alcool și cocaină. Concluzia legiștilor, însă, este că aceasta nu avea în organism nici una, nici alta.
Astfel, Xonia scapă de acuzațiile penale. Ea vrea acum să dea în judecată Poliția și să primească scuze publice pentru că imaginea ei a avut de suferit.
„Contrar așteptărilor organelor de cercetare, la rezultatul probelor prelevate de la Xonia rezultatul a fost zero. Aceasta nu a consumat alcool, nu a consumat cocaină. A avut luni în care a fost la limita depresiei. Plângea. Se temea să nu o aresteze. Atât de agresivă a fost opinia publică și oamenii pentru că au vorbit urât la adresa ei. I-au trimis tot felul de mesaje ”drogato, bețivo””, a declarat Katia Cicală, avocata Xoniei, pentru Știrile Pro TV.
De asemenea, cântăreața se gândește să ceară instanțelor să le interzică polițiștilor să mai folosească aceste drugteste din cauza numărului mare de erori pe care le dau.
În schimb, oficialii Poliției Române spun că agenții au folosit două tipuri de aparate omologate și utilizate în toată Europa.